Leikur ÍA og Fylkis í Landsbankadeildinni fer fram á Akranesvelli í kvöld , mánudag , klukkan 19:15 . Fyrir leikinn er ÍA í neðsta sæti deildarinnar án stiga eins og flestum ætti að vera kunnugt , en Fylkir er í sjötta sæti með sex stig . Nú verður að sjá hvort Ólafi Þórðarsyni hafi tekist að berja kjark í sína menn og hvaða brögðum hann beitir til þess að geta látið sín menn vinna leikinn . Skessuhorn hvetur alla sem einn til að fara á leikinn og hvetja heimamenn til dáða .